b'\n_START_ARTICLE_\nAdelgade (K\xc3\xb8benhavn)\n_START_SECTION_\nHistorie\n_START_PARAGRAPH_\nAdelgade blev anlagt omkring 1650 som en del af bydelen Ny-K\xc3\xb8benhavn. Bydelens gader blev opkaldt efter kongefamiliens medlemmer, rigets landsdele og de forskellige st\xc3\xa6nder, herunder adelen. Navnet skal derfor ses i sammenh\xc3\xa6ng med Borgergade og Klerkegade. _NEWLINE_I 1892 etableredes Gothersgade Elektricitetsv\xc3\xa6rk, hvor opretst\xc3\xa5ende stempeldampmaskiner producerede j\xc3\xa6vnstr\xc3\xb8m med en kapacitet p\xc3\xa5 et par tusinde kilowatt. Bygningen p\xc3\xa5 Adelgade er opf\xc3\xb8rt 1903\xe2\x80\x9304._NEWLINE_Omr\xc3\xa5det omkring Adelgade og den parallelle Borgergade blev saneret af K\xc3\xb8benhavns Kommune fra 1944 og frem. I stedet opf\xc3\xb8rtes en r\xc3\xa6kke moderne byggerier, herunder blandt andet Dronningeg\xc3\xa5rden._NEWLINE_I 1998 restaureredes Gothersgade Elektricitetsv\xc3\xa6rk af Erik M\xc3\xb8llers Tegnestue til skuespilscenen Turbinehallerne._NEWLINE_En etv\xc3\xa6relseslejlighed i stueplan i nummer 63 var gerningsstedet for en ligpartering efter mordet p\xc3\xa5 taxachauff\xc3\xb8ren Torben Vagn Knudsens i marts 2005._NEWLINE_Samtidig med forbrydelsen arbejdede taleskriveren Kristian Madsen med Helle Thorning-Schmidts ber\xc3\xb8mte "Jeg kan sl\xc3\xa5 Fogh"-tale i nabolejligheden.'